***СВЯТА “ВЕРБНІЦА”***

***ЗАДАЧЫ:*** фарміраваць цікавасць да традыцый святкавання Вербніцы, садзейнічаць паглыбленню ведаў пра народныя традыцыі; развіваць памяць; выхоўваць захаванне сямейных традыцый.

*Каля хаты стаіць вярба, плоцік. На сцяне вісяць вярбовыя вянкі, на іх умацаваны стужачкамі – пафарбаваныя яйкі. Каля стала сядзіць дзед, робіць свісцелкі. Уваходзіць суседка з кошыкам, поўным ручнікоў, тканых посцілак. Яна развешвае іх на плоце і спявае.*

***Суседка:*** Ой там на лузе вярба расла

Вярба расла, распускалася,

На сонейку прыгравалася.

Да вербнай нядзелькі гатавалася

Як у той вярбы, у зялененькай,

Адпачыць можна, пасвіць конікі

Там пад вярбою зялененькай

І дарослыя і маленькія

У гульні гуляюць, песні спяваюць.

***Дзед:*** Вось мая суседачка, як той салавейчык спявае. На ўсе рукі майстрыха! А колькі за вялікі пост ручнікоў наткала, ды якіх прыгожых! Галенка! Галенка, ці чуеш? Віншую цябе з Вербнай нядзелькай.

***Суседка:*** Дзякуй, дзед! А вы як жывеце?

***Дзед:*** Ды вось зімачку перазімавалі, лічы Вялікадня дачакаліся.

***Суседка:*** А баба Марыля дзе?

***Дзед:*** Яна ў царкве. Вось-вось павінна прыйсці.

***Суседка:*** А ты, дзядок, што робіш?

***Дзед:*** Раблю з вярбы свісцелкі на радасць дзеткам.

***Суседка:*** А з той вярбы, із зялененькай

Нарабіў нам дзед па свісцеліку

А вы, ждзетачкі іх вазьміце

У свісцелікі пасвісціце

Вясну-красну запрасіце

1. Свята песенькай сустракаем,

Вясну весела мы гукаем

Жавароначкі, прыляціце,

Цёпла лецейка прынясіце,

Вясну-красну запрасіце

1. Жавароначкі, прыляціце,

Вясну красную прынясіце,

Каб сонейка засвяціла,

Каб снег белы растапіла,

Каб садзікі расцвяціла.

1. Жавароначкі, прыляціце,

Зямлю-матухну абудзіце

I дожджыкам напаіце,

Каб травачкі нарасціла,

Каб волікаў накарміла.

1. Ходзім радасна карагодам,

Выглянь сонейка, дай пагоду!

Шчасце-долечку мы гукаем,

Мы зямлю сваю адмыкаем.

1. Жавароначкі, прыляціце,

Зямлю – матухну абудзіце

Жыта-жыцейка хай рунее

Кветкі-красачкі хай квітнеюць

1. Для дружбы – шчырасць і цяпло

І радасць не адну…

Ідзем жа песняй сустракаць

І мы вясну- красну!

***Песня “Я вясну гукаю”***

***Вясна:*** Я прыйшла да вас

Незаўважна, непрыкметна

З сонцам ясным,

З цеплым ветрам.

***Дзеці:*** Вясна-красна

Што ты нам прынясла?

***Вясна:*** А прынясла я вам цеплае лета ціхае

І цеплую вадзіцу і з зямлі травіцу.

Пастушкам – па пужачцы

А дзяўчынкам – па стужачцы

Малым дзетачкам па яечку,

Старым бабкам па кіёчку,

Красным дзеўкам па вяночку,

А мужчынкам – па плужочку

Каб зямельку ўсю ўзаралі

Лета цеплае сустракалі

1. Красна сонца, ясен свет!

І з лунамі яснымі,

І са звездамі частымі,

І з вясеннім цяплом,

І з летнім агнем!

Ты угрэй, упар зямлю,

Распусці зяленую траву!

2. Вылеці , пчолка яркая

Вынесі залатыя ключыкі,

Замкні халодную зімачку,

Адамкні цёплае лецейка,

3. Благаславі, божа,

Вясну-красну пеці,

На ціхае лета,

На буйнае жыта.

4. Каб наша жыта ў трубы павілося,

На бок схілілася.

***Карагод “Вяснянка”***

*Курачка сакоча*

***Дзед:*** Чуеце, курачка сакоча. Зноў яйка знесла!

(*Выходзіць на хвілінку і вяртаецца з рэшатам яек)*

Паглядзіце, колькі куркі нанеслі! Будзе чым Вялікдзень сустракаць, гасцей частаваць. (*ставіць рэшата на стол і працягвае рабіць свісцелкі*)

Вясна: Але ж мае даражэнькія, не сама я да вас прыйшла, мяне птушачка на крылах прынясла. А якая, адгадайце!

Ходзіць па балоце, ножкі высока паднімае, жаб шукае.

***Дзеці***: Буслік

***Вясна:*** Давайце ўсе разам паклічам яго!

***Дзеці:*** Буслік, буслік прылятай!

***Буслік***:Завітаў да вас на свята,

Чуў, чакалі вы мяне.

Тут над рэчкаю сасонкі,

Ручаёк пляскоча звонкі.

Без любімае старонкі

Аніколі мне не жыць.

Перш за ўсё

Пачнём знаёмства.

Сам адсюль я, Не адтуль,

І завуся – Клекатун.

1. Добра ўсё мы зразумелі –

Сябраваць прыемна вельмі.

Ты без компаса і карты

Шлях знаходзіш на экватар.

Абляцеў амаль паўсвету,

Бачыў з вышыні планету.

***Буслік:*** Птушка я вядомая, хачу зараз паслухаць, што вы, дзеці, ведаеце пра мяне.

1. Мы шмат ведаем пра цябе. Калі буслоў многа на балоце ходзіць, - то лета мокрае будзе, няма буслоў на балоце – сухое.
2. Даўно я сябрую з цудоўнай птушкай зямлі беларускай.

Ведаю я, што ты шчасце людзям прыносіш.

1. Яшчэ з маленства

такую прымету

Я знаю пра бусла,

пра птушачку гэту:

Як буслік на хаце,

То і шчасце ў хаце.

1. І я знаю яшчэ,

Што як шчыра папросім,

Ты, буслік харошы,

Дзіцятка прыносіш.

Таму, каму трэба

Сястрычка, ці брацік,

Пра гэта, пра ўсе

Трэба мамцы сказаці!

1. Ты вярнуўся здалёк,

Бусел белакрылы,

У свой родны куток,

У куточак мілы.

1. Да гнязда, дзе ты рос

На страсе хаціны.

Каля белых бяроз,

На зямлі белых рос

Буслава айчына.

А забыць айчыну

Проста немагчыма.

1. Мы любім цябе

І вясною чакаем,

На вербнай нядзельцы

Цябе сустракаем

1. Буслічак, а я пра цябе дражнілку ведаю

***Буслік:*** Якую?

Буслік, буслік – клекатун

Цягаў бабу за каўтун,

Цягаў, цягаў, валачыў

І ў балоце памачыў.

***Буслік:*** І нікога я не цягаў і не мачыў, а баба – дык вунь яна з вярбою ідзе.

***Баба:*** Не ведала ж я, не гадала, што вербная нядзелька столькі гасцей у маей хаце сабрала. Вось і Буслік прыляцеў. Птушачка мая жаданая, а чаго ты такі спахмурнелы? Што здарылася?

***Буслік***: Дык вось дзеці пра мяне сказалі, што быццам я цягаў цябе і валачыў і намачыў нават.

***Баба:*** І ты пакрыўдзіўся? Гэтую дражнілку я ведаю яшчэ з маленства. Але ж яна да нас не адносіцца. Гэта пра бабу нядбайную і неахайную, якая хату сваю да свята не прыбрала. А я ж палатна наткала, кросенцы павыкідала, столь пабяліла, сцены і падлогу памыла, хату прыбрала. А суседачка мая, глядзі, колькі ручнікоў ды дываноў наткала. Не-не, тут і блізка такой бабы няма. А з табою, буслічак, я сябрую яшчэ з маленства. Як вы думаеце, дзеткі, ці была баба Марыля малою?

Так, была і чакала Буслікаў, як і вы, а можа яшчэ трошкі больш. У народзе есць такое павер’е: як бусліка пабачыш у палеце, то будзеш птушкаю ўвесь год лётаць, дужы ды бадзеры. Вось як, буслічак, цябе заўседы чакалі і чакаем і верш свій табе прысвячаем.

1. Вясна прыйшла шчасце ўсім прынясла,

Буслы на хаце, то шчасце ў хаце.

Ад думак ад гэтых так светла на сэрцы.

І хочацца верыць, не будзе смерці.

1. І верыла буслам дзяўчынка малая,Ю

І ў навальніцу сябе суцяшае:

“Буслы на хаце, то і шчасце ў хаце,

А хата мая яшчэ пастаіць,

Ад грому, маланкі яна не згарыць”

1. І тая дзяўчынка ўжо падрасла

Як прыйдзе дадому, глядзіць па другому.

На бусла яна

Як птушкі клякочуць, ей сумна тады

А вусны ўсе шэпчуць :

”Буслы прыляцелі, не будзе бяды”

***Буслік:*** Дзякуй, дзетачкі! А я ўсю зімачку сумаваў у чужых краінах па родных мясцінах, па дзетках-гарэзах, па нашаму бэзу, па чыстых крыніцах, па песнях-жывіцах. Вырашыў я, калі вы не супраць, тут гняздо зрабіць.

***Дзед:*** Што ты, буслік, я нават табе кола прыгатаваў.

*Кладзе кола, дзеці ўсцілаюць яго галінкамі*

1. Прынеслі мы галінак

На твой адпачынак.

Будзем табе гняздо папраўляць,

Будзем песню спяваць.

***Буслік:*** Добрае жытло вы мне дапамаглі зрабіць, дзякуй вам. Палячу я сваю бусліху да гнязда клікаць.

***Баба:*** Вось, мае даражэнькія, а да Вялікадня зусім блізка. Адзін тыдзень застаўся. Я сення вярбу ў царкве свяціла, добрыя слоўцы ей гаварыла. Вярба першая вясну адчувае, першая лісток адкрывае. Паслухайце верш пра яе.

1. Куды не пасадзіш, яна прыжывецца

І проста, так проста вярбою завецца.

1. Вось дрэўца пасеклі, слупочак зрабілі

Глядзіш, а назаўтра карэньчык пусціла.

1. Галінка з’явілася, дзе зрэз, дзе балюча

Як быццам сказаць яно хоча: “Я дрэўца жывучае”

***Баба:*** Вось, якое гэта дрэўца. Сення яно святочнае, упрыгожанае стужачкамі ды кветачкамі.

1. На вярбе галінкі, на галінцы коцікі,

жоўценькія спінкі, жоўценькія хвосцікі.

Сонцам радасць свеціцца і няма журбы,

Бо сягоння Вербніца - свята ў вярбы

1. У светлых шалiках, касынках

жанчыны вулiцай iдуць,

вярбы ружовыя галiнкi

чамусьцi ўсе яны нясуць.

1. Ды сёння ж Вербная нядзеля!..

i я пакрыю галаву

i у светлым, новенькiм адзеннi

прыйду з бабуляю ў царкву.

***Баба:*** А ці ведаеце вы, дзеткі, чаму менавіта вярбу асвячаюць у царкве? Дык паслухайце.

1. У Евангеллі ад Мацвея гаворыцца пра жыццевы шлях на зямлі Сына Божага. Ісуса Хрыста. Паведамляецца, што пасля таго. Як ен стварыў адно з найвялікшых сваіх цудаў- словам свяшчэнным ажывіў памершага Лазара, ен вырашыў пайсці ў Іерусалім.
2. Хрыстос спыніўся непадалеку ад Еліонскай гары і папрасіў, каб яму прывялі асліцу і асляня. Яго вучні хутка выканалі загад, а Хрыстос паклаў рэчы на асліцу, сеў сам і накіраваўся ў горад. Народ горача вітаў прарока, усцілаючы яму дарогу пальмавымі галінкамі.
3. Ісус увайшоў у храм Божы і павыганяў гандляроў і пакупнікоў, перакуліў сталы менаўшчыкоў, пасля чаго абвясціў: дом мой будзе домам малітвы, а не верцепам.
4. Пацягнуліся да Хрыста сляпыя калекі і ен вылечыў іх. Хрысціянская царква ўшаноўвае гэтую падзею вялікім святам, якое адзначаецца ў апошнюю перадвелікодную нядзелю. Толькі замест пальмавых галінак славяне, у тым ліку і беларусы выкарыстоўваюць у сваіх абрадах вярбу.
5. Асноўным абрадам святочнага дня стала наведванне царквы з мэтай асвяціць галінкі вярбы, якім потым прыпісваліся шматлікія магічныя ўласцівасці. Такі звычай вядомы даўно. Асноўны яго сэнс – дрэва, якое раней за іншыя адгукаецца на веснавое цяпло, на прабуджэнне зямлі, павінна перадаць сваю моц, здароўе, прыгажосць чалавеку і хатнім жывелам.
6. Сын Божы прыйшоў у гэты дзень

Пад Іерусаліма сень

Народ жа шлях дзе ен ступаў

Галінкамі пальмы усцілаў

1. Няма ў Беларусі пальмаў зяленых

Толькі бярозы ды буйныя клены

І яшчэ красуе над вадой

Вярба галінкай маладой

1. Вярба галінкі дорыць нам

Панясем іх у Божы храм

І пад калакольны звон

Пакладзем іх ля ікон.

***Песня “Вербочки»***

***Баба:*** У кожнай хаце такой вярбе месца знойдзецца: куток ці які цвічок. Вось пагонім мы з дзедам першы раз на Юр’еў дзень сваіх каровак у поле пасвіць, будзем іх паганяць вярбою святочнаю, каб не хварэлі. Дапамагае яна ад злога вока, ад людзей зайздросных і нядобрых. А як высахнуць вярбовыя галінкі, то іх выкідаць нельга, а на Купалле гэтымі галінкамі вогнішча распальваць трэба. Каб кожны свае шчасце знайшоў, сваю долечку. А зараз, мае даражэнькія, прыміце вярбовы пачастунак, незвычайны. Не бойцеся, вярба моцна біць не стане.(*дакранаецца галінкай да дзяцей*)

Вярба б’е, не я б’ю

За тыдзень – Вялікдзень

Будзьце здаровы, як тая вярба

Будзьце вяселы, як тая вясна.

Слухаце бацькі, слухайце маці.

Не забывайце ўсім памагаці:

Стаэнькім, маленькім, ці хворым можа,

А вам усім хай Бог дапаможа.

(*спускаецца ў зал)*

Пачастую вярбою гасцей,

Каб хадзілі да сваіх сяброў часцей

Каб здаровыя былі

Добрыя справы на зямліцы рабілі.

Вазьмі вярбу, дзядочак, ды пастаў яе ў куточак.

1. Сення дзень асаблівы такі

Адзначаны спакоем і вяселлем.

Усіх хрысціян у дзень святы

Віншуем з вербнаю нядзеляй

1. Усё цудоуна на прадвеснi:

вярба свячоная цвiце,

Хрыстос, сын Божы, уваскрэсне

праз тыдзень-прыйдзе Вялiк Дзень.

***Песня “Вялікдзень”***

***Баба:*** Вярба свята- новае лета

Вярба пасвіць у поле гнала.

Дай жа божа, гэта свята праважаці,

Свята вялічка дажыдаці

***Дзед:*** Прыходзьце да нас на Вялікдзень

За яйкамі валачобнымі,

За пірагамі пячонымі

А сення ў нас куліч просценькі

На вадзе ды посненькі.

*Баба дзеліць куліч*

***Баба:*** будзьце здаровы, як крынічная вада

***Дзед:*** Будзьце вяселы, як добрая вясна

***Баба:*** Будзьце багаты, як наша зямля!

***Разам***: Да пабачэння, да новых сустрэч!